**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 19.8.2020 a***

***Mestského zastupiteľstva vo Vrútkach dňa 25.08.2020***

Názov materiálu:

Tarifný výmer č. 1/2020

Príloha č. 4 k Zmluve č. 009/DOOMT/A/2007 o spolupráci pri zabezpečovaní dopravy a o výkone vo verejnom záujme v mestskej autobusovej doprave na území mesta Vrútky

Návrh na uznesenie:

**Mestská rada Vrútky**

**berie na vedomie** Tarifný výmer č. 1/2020, prílohu č. 4 k Zmluve č. 009/DOOMT/A/2007 o spolupráci pri zabezpečovaní dopravy a o výkone vo verejnom záujme v mestskej autobusovej doprave na území mesta Vrútky

* odporúča MsZ

zobrať na vedomie Tarifný výmer č. 1/2020, prílohu č. 4 k Zmluve č. 009/DOOMT/A/2007. o spolupráci pri zabezpečovaní dopravy a o výkone vo verejnom záujme v mestskej autobusovej doprave na území mesta Vrútky

**Mestské zastupiteľstvo Vrútky**

**berie na vedomie** Tarifný výmer č. 1/2020, prílohu č. 4 k Zmluve č. 009/DOOMT/A/2007 o spolupráci pri zabezpečovaní dopravy a o výkone vo verejnom záujme v mestskej autobusovej doprave na území mesta Vrútky

Vo Vrútkach, dňa 18. 08. 2020

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

 podpis predkladateľa

**Dôvodová správa**

Mesto Vrútky sa podieľa na zabezpečovaní dopravnej obslužnosti aglomerácie Martin – Vrútky – Bystrička – Lipovec – Turčianske Kľačany prostredníctvom mestskej hromadnej dopravy. Tieto výkony vo verejnom záujme sú zazmluvnené cez prepravnú spoločnosť v súlade so zákonom č. 56/2012 Z.z. o cestnej doprave. Mesto stanovuje prepravné tarify, pričom posledný tarifný výmer pre túto MHD bol vydaný v roku 2012 (01.07.2012).

Medzičasom rôznymi vplyvmi dramaticky narástla každoročná potreba dofinancovania týchto výkonov. Za rok 2019 to pre Mesto Vrútky predstavovalo celkom 223 tis. €. Napriek prijatým opatreniam na zníženie potrieb dofinancovania, znížení kilometrických výkonov pre MHD pre rok 2020 vzhľadom na situáciu s COVID-19 nastala situácia v ďalšom náraste predpokladanej straty za MHD, za obdobie január – júl 2020 voči rovnakému obdobiu 2019 o 353 442 €.

Tento vývoj vzhľadom k ďalším očakávaným výpadkom v zdrojoch mesta viedol Mesto Martin k iniciovaniu rokovaní s mestom Vrútky a obcami Bystrička, Lipovec, T. Kľačany k zmene tarifných podmienok – a následnému zvýšeniu cestovného v MHD od 1.8.2020.

Mgr. Branislav Zacharides